da sl da de de da da ro da da sl de sv sv da da pt da hbs_lat da ca pt da da da da da da da da da da da da da da da da da da da es es en tr lt da da da de da en da da sl ca nds da sl da da da sv en da id en en nb en en en en en en en da en gu en
NATUR & BIODIVERSITET – Frie Grønne
FRIE GRØNNE ØNSKER AT VENDE ÅRS TILBAGEGANG TIL FREMGANG OG SKABE EN FRI, VILD OG LEVENDE NATUR
Naturen er mere end dens nytteværdi for mennesker; naturen er selve livet. Når vi mister naturen, mister vi af os selv, og når naturen bliver fattigere, bliver vi fattigere. I Frie Grønne vil vi stoppe rovdriften på naturen både lokalt og globalt, så erhvervslivets interesser ikke altid trumfer naturens, og vi vil give naturen mere plads, bedre beskyttelse og juridiske rettigheder.
Lige nu er 61% af Danmarks areal er opdyrket til landbrug. Det areal skal minimeres drastisk og i stedet skal der gøres plads til naturen på land. Samtidigt skal der også være meget mere natur og levende biodiversitet i vores landbrug, som skal omstilles fra at være en industrielt, ødelæggende udpining af jorden til at være genopbyggende og arbejde med naturen frem for imod den. Vi ønsker at mindst 80% af vores landbrug er plantebaseret og landbruget skal give plads til naturen og være bæredygtig.
Det betyder også, at vi skal give mere plads til naturen i vores hav. En forvaltning af havets areal skal først og fremmest tage hensyn til biodiversiteten. Beskyttelsen og genopretningen af vores havmiljø skal ske ud fra en økosystembaseret tilgang. Det skal ikke være i modstrid til vedvarende energi.
Desuden har vi også foreslået at kommuner skal arbejde på at skabe mere natur i byerne
Danmark skal have en biodiversitetslov
Biodiversitetskrisen handler ikke kun om skovrydning i Amazonas eller udrydning af arter i andre lande. Danmarks natur er historisk presset og alene siden 2010 er antallet af truede arter fordoblet, så selv fugle som lærker og viber nu er truet.
Inspireret af klimaloven skal der udarbejdes en dansk biodiversitetslov med konkrete mål og delmål. Frie Grønne mener, at en tredjedel af vores land- og havareal skal gøres til beskyttede naturområder, og at en tredjedel af de områder skal være strengt beskyttede. Det vil sige at de strengt beskyttede områder i praksis skal være urørt fri for enhver udnyttelse af naturens ressourcer, men med de bedste muligheder for at genoprette sin egen balance .
Nej til økomord, ja til at skrive naturen ind i grundloven
På samme måde som vi borgere i dag har basale frihedsrettigheder, ønsker Frie Grønne at give naturen juridiske rettigheder og frihed til at være til . Derfor vil vi opdatere grundloven til at være en Grøn Grundlov, hvor naturen gives rettigheder, og hvor de fremtidige generationers ret til frisk luft og rent vand skrives ind i grundloven. Lignende tiltag kendes fra mere end 150 andre lande  – fx Norge, Holland og Ecuador. Vi skal ligeledes beskytte naturen, miljøet og lokalbefolkningers ret til sunde og værdige liv rundt omkring i verden. Derfor arbejder vi sammen med politikere og græsrodsbevægelser rundt om i hele verden på at tilføje økomord som en forbrydelse under den Internationale Straffedomstol. Det vil betyde, at bl.a. direktører i store virksomheder eller politikere, vil kunne blive retsforfulgt for deres ansvar for alvorlige ødelæggelser af natur og miljø rundt om i verden ligesom man kan blive retsforfulgt for folkedrab.
Bæredygtig jordreform og nye ejerskabsstrukturer
Landbrugets kriser og de økologiske kriser er tæt forbundne. Frie Grønne ønsker derfor en ny jordreform. Den skal fremme en bæredygtig brug af jorden, hvor madproduktion sker efter regenerative principper og uden brug af gift. Der skal oprettes en jordbrugsfond, som skal opkøbe al landbrugsjorden for at udlægge den til hhv. natur og til meget mindre lodder med regenerativt jordbrug til forskellige former for fælleseje. Her er vi inspireret af vores forfædre, der i sin tid gennemførte en historisk, visionær omfordeling af Danmarks jorde ved at udstykke godsejernes land til småbønder, som skabte andelsbevægelsen.
Selvfølgelig skal der ikke bygges på Amager Fælled. Det er et unikt naturområde i udkanten af København, som både spiller en vigtig rekreativ rolle for lokalsamfundet og en vigtig rolle for naturen og flere sjældne arter, der har hjemme på fælleden. Vi har brug for mere natur i byerne – ikke mindre af den.
Byggeriet på Amager Fælled er et resultat af, at selskabet By og Havn sælger ud af de fælles ejede områder i og omkring København for at tjene penge til at finansiere metrobyggeriet. I Frie Grønne mener vi ikke, at vi skal finansiere vores fælles infrastruktur ved at sælge ud af vores dyrebare fælleder til private gigainvestorer.
Christiansborg Slotsplads 1 1218 DK-
Alle rettigheder forbeholdes 2022 friegronne.dk
To provide te best experiences, we use technologies like cookies to store and/or access device information. Consenting to these technologies will allow us to process data such as browsing behavior or unique IDs on this site. Not consenting or withdrawing consent, may adversely affect certain features and functions.
Functional Functional Altid aktiv
Te technical storage or access is strictly necessary for te legitimate purpose of enabling te use of a specific service explicitly requested by te subscriber or user, or for te sole purpose of carrying out te transmission of a communication over an electronic communications network.
Te technical storage or access is necessary for te legitimate purpose of storing preferences that are not requested by te subscriber or user.
Te technical storage or access that is used exclusively for statistical purposes. Te technical storage or access that is used exclusively for anonymous statistical purposes. Without a subpoena, voluntary compliance on te part of your Internet Service Provider, or additional records from a third party, information stored or retrieved for this purpose alone cannot usually be used to identify you.
Te technical storage or access is required to create user profiles to send advertising, or to track te user on a website or across several websites for similar marketing purposes.
Vælg muligheder Manage services Vælg forhandler Læs mere om disse formål
Accept Deny View preferences Save preferences View preferences